Diari Oficial de la Generalitat Valenciana


Sumari del DOGV 8671, del 06-11-2019 (2019/10261)

ACORD de 31 d'octubre de 2019, del Consell, pel qual s'autoritza una transferència entre seccions per import de 5.000.000 euros, per a la inclusió en l'annex de subvencions i transferències de capital del programa 431.10, Arquitectura, habitatge i projectes urbans, de la Vicepresidència segona i Conselleria d'Habitatge i Arquitectura Bioclimàtica, d'una línia que done cobertura en l'anualitat 2019 a les ajudes previstes en el Decret 236/2019, de 18 d'octubre, del Consell. Expedient 06.026/19-123.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8671

Data del DOGV
:   06-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10940


Data del document
:   31-10-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 31 d'octubre de 2019, del Consell, pel qual s'autoritza una transferència entre seccions per import de 5.000.000 euros, per a la inclusió en l'annex de subvencions i transferències de capital del programa 431.10, Arquitectura, habitatge i projectes urbans, de la Vicepresidència segona i Conselleria d'Habitatge i Arquitectura Bioclimàtica, d'una línia que done cobertura en l'anualitat 2019 a les ajudes previstes en el Decret 236/2019, de 18 d'octubre, del Consell. Expedient 06.026/19-123. [2019/10443]  
Els dies 11, 12, 13 i 14 de setembre de 2019 la Comunitat Valenciana s'ha vist afectada per una depressió aïllada de nivells alts (DANA) que va comportar un temporal de pluges d'una intensitat, extensió i abast inusitats, que han afectat milers de ciutadans i ciutadanes en molts aspectes, entre ells, una tan fonamental com els seus habitatges, molts dels quals han sigut arrasats pel temporal o han quedat inhabitables.  
  
Per l'Acord de 20 de setembre del Consell es va decretar l'inici de les actuacions per a pal·liar els danys produïts, i posar en marxa un pla de xoc de recuperació del Baix Segura i altres comarques afectades pel temporal, que contempla entre altres, les ajudes per a pal·liar danys produïts en els habitatges danyats per aquest temporal. El Decret 201/2019, de 4 d'octubre, del Consell, ja va desenvolupar aspectes com ajudes al lloguer d'habitatges per als qui s'han vist obligats a abandonar les seues cases, i el passat 18 d'octubre es va aprovar el Decret 236/2019, pel qual es van aprovar les bases reguladores i el procediment de concessió d'ajudes urgents per a pal·liar els danys produïts en els habitatges dels municipis afectats pel temporal de pluges, fenòmens costaners i vents ocorreguts en aquestes dates. En tots dos casos s'entén que concorren circumstàncies singulars i raons d'interés públic, social, econòmic i humanitari que dificulten la convocatòria pública de les ajudes i justifiquen la seua concessió directa en aplicació del que es preveu en l'article 168.1.c de la Llei 1/2015 d'hisenda pública, sector públic instrumental i subvencions.  
El Decret 236/2019, en el seu article 5, estableix un import global màxim de 43.282.619 euros a destinar a les ajudes per a pal·liar els danys produïts en els habitatges, distribuït en dues anualitats 5.000.000 en aquest exercici, i 96.178.599 en 2020. La Vicepresidència Segona i Conselleria d'Habitatge i Arquitectura Bioclimàtica planteja la inclusió d'una línia de subvenció en l'annex de transferències i subvencions de capital del programa 431.10, Arquitectura, habitatge i projectes urbans, i dotar-la amb els 5.000.000 euros, corresponents a l'anualitat 2019.  
  
Per al seu finançament s'estima oportú destinar disponibilitats existents en el capítol 2 del programa 612.60, Despeses diverses.  
A aquest efecte i en virtut del que es preveu en els articles 168.1.c de la Llei 1/2015 i 21 i 23 de la Llei 28/2018, de pressupostos de la Generalitat per a 2019, a proposta del conseller d'Hisenda i Model Econòmic, el Consell, prèvia deliberació, en la reunió de 31 d'octubre de 2019,  
  
  
ACORDA  
  
Primer  
Autoritzar una minoració de crèdit en l'aplicació 07.86.66.301.56.9 per import de 5.000.000 euros.  
  
Segon  
Autoritzar un augment de crèdit en l'aplicació 89.85.37.719.48.9 per import de 5.000.000 euros, i la inclusió, en l'annex de subvencions i transferències de capital del programa 431.10, Arquitectura, habitatge i projectes urbans, d'una línia de subvenció que done cobertura a les ajudes previstes en el Decret 236/2019, del Consell, amb les dades descriptives i per l'import que es detalla a continuació:  
  
Codí: S8527 Denominació: Ajudes urgents per a pal·liar danys en habitatges pel temporal meteorològic Comunitat Valenciana de l'11 al 14 de setembre 2019.  
Import: 5.000.000 Beneficiaris previstos: persones físiques i jurídiques.  
Regulació: Decret 236/2019, de 18 d'octubre, del Consell Descripció i finalitat: concessió d'ajudes per danys en habitatges que es troben en alguna de les zones dels municipis afectats pel temporal de pluges, fenòmens costaners i vent produïts per la DANA esdevinguda al Mediterrani entre l'11 i el 14 de setembre de 2019, i que figuren en l'annex al Decret 236/2019.  
  
Anualitat 2019: 5.000.000  
Anualitat 2020: 20.635.688  
Mode concessió:  
Concessió directa article 168.1.c d  
e la Llei 1/2015,   
de 6 de febrer.   
Publicar dades: no Aportació Generalitat: 5.000.000  
 Aportació externa: 0   
  
  
  
València, 31 d'octubre de 2019  
  
La consellera secretària,  
MÓNICA OLTRA JARQUE